ddrg/super_eurlex huggingface dataset:
3.

á threorú dá hUachtarán an cinneadh seo agus an rún atá ina chuid dhílis de a chur chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
(6)

Mhol Rialtas na Spáinne Miquel ROYO VIDAL, ar ionadaí do chomhlacht réigiúnach nó áitiúil é agus atá freagrach go polaitiúil do thionól tofa, Secretario de Acción Exterior del Gobierno, Gobierno de la Generalitat de Cataluña (Rúnaí um Ghníomhaíocht Eachtrach an Rialtais, Rialtas na Catalóine), mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,
(1)

Is éard atá i gceist leis an réigiún bithgheografach Alpach dá dtagraítear in Airteagal 1(c)(iii) de Threoir 92/43/CEE na hAlpa (an Ghearmáin, an Fhrainc, an Iodáil, an Ostair agus an tSlóivéin), na Piréiní (an Spáinn agus an Fhrainc), sléibhte na nAipiníní (an Iodáil), na sléibhte Fion-Lochlannacha tuaisceartacha (an Fhionlainn agus an tSualainn), sléibhte Cairp (an Pholainn, an Rómáin agus an tSlóvaic), na Sléibhte Dinearacha (an tSlóivéin agus an Chróit) agus Sléibhte na mBalcán, Sléibhte Rila, Sléibhte Pirin, Sléibhte Rhodope agus Sléibhte Sashtinska Sredna Gora (an Bhulgáir) ar críocha de chuid an Aontais iad, mar a shonraítear sa léarscáil bhithgheografach a d’fhormheas an coiste an 20 Aibreán 2005, coiste a bunaíodh le hAirteagal 20 den Treoir sin (“an Coiste um Ghnáthóga”).
(3)

in Airteagal 12, cuirtear an méid seo a leanas in ionad an dara habairt: “Cuirfidh ISAE tuarascálacha rialta ar an dul chun cinn faoi bhráid na Comhairle, an Ardionadaí agus an Choimisiúin agus cuirfidh sé tuarascáil chuimsitheach chríochnaitheach ar chur chun feidhme an tsainordaithe faoina mbráid faoin 30 Samhain 2023.”.
(3)

I dtuarascáil ón gCoimisiún an 15 Bealtaine 2019 maidir leis an meastóireacht ar an 7ú CGC, thángthas ar an tátal go raibh an fhís agus na cuspóirí tosaíochta le haghaidh 2050 fós bailí; gur chuidigh an 7ú CGC le gníomhaíocht níos intuartha, níos tapúla agus níos comhordaithe a sholáthar sa bheartas comhshaoil agus gur chuidigh struchtúr agus creat cumasúcháin an 7ú CGC le sineirgí a chruthú, rud a d’fhág an beartas comhshaoil a bheith níos éifeachtaí agus níos éifeachtúla. Ina theannta sin, thángthas ar an tátal sa mheastóireacht gur réamh-mheasadh Clár Oibre 2030 na Náisiún Aontaithe don Fhorbairt Inbhuanaithe (“Clár Oibre 2030 na Náisiún Aontaithe”) sa 7ú CGC trína áitiú go bhfuil an fás eacnamaíoch agus an dea-bhail shóisialta ag brath ar bhonn acmhainní nádúrtha sláintiúil agus leis an meastóireacht, éascaíodh leis na Spriocanna Forbartha Inbhuanaithe (SDGanna) a bhaint amach, agus cuireadh ar chumas an Aontais labhairt d’aon ghuth ar an ardán domhanda maidir le cúrsaí aeráide agus comhshaoil, ach thángthas ar an tátal nár leor an dul chun cinn maidir le cosaint an dúlra, maidir leis an tsláinte ná maidir le hábhar imní faoin gcomhshaol a chomhtháthú i réimsí beartais eile. Thángthas ar an tátal sa mheastóireacht freisin go bhféadfaí tuilleadh airde a thabhairt ar shaincheisteanna sóisialta sa 7ú CGC, trí thógáil ar na naisc atá ann cheana idir an comhshaol agus an beartas sóisialta, maidir leis an tionchar ar ghrúpaí leochaileacha, ar phoist, ar an gcuimsiú sóisialta agus ar an neamhionannas, mar shampla. Ina theannta sin, tugadh ar aird sa tuarascáil ón gCoimisiún gurb amhlaidh, ainneoin na spriocanna comhshaoil i roinnt mhaith réimsí beartais a bheith ina spriocanna uaillmhianacha mó sa mhó, atá an caiteachas ar chosaint an chomhshaoil fós leanúnach san Eoraip le roinnt mhaith blianta anuas (thart ar 2 % de OTI) agus go bhfágann an mhainneachtain reachtaíocht chomhshaoil a chur chun feidhme go mbíonn ar gheilleagar an Aontais tuairim is EUR 55 bhilliún a sheasamh gach bliain i gcostais sláinte agus i gcostais dhíreacha don chomhshaol. Sa tuarascáil ón gCoimisiún, tugadh ar aird go bhféadfaí cur chun feidhme an 7ú CGC a neartú trí shásra faireacháin níos láidre.
(3)

Is í is aidhm don Chomhaontú an comhar a neartú i raon leathan réimsí beartais trí chéile, lena n-áirítear cearta an duine, neamhleathadh arm ollscriosta, comharc na sceimhlitheoireachta, an comhrac in aghaidh an éillithe agus na coireachta eagraithe, trádáil, imirce, an comhshaol, fuinneamh, an t-athrú aeráide, iompar, eolaíocht agus teicneolaíocht, fostaíocht agus gnóthaí sóisialta, oideachas agus talmhaíocht.
(3)

I gcomhréir le hAirteagal 25a(2) de Rialachán (CE) Uimh. 810/2009, rinne an Coimisiún measúnú leanúnach ar an gcomhar leis an nGaimbia maidir leis an athligean isteach tar éis theacht i bhfeidhm Chinneadh Cur Chun Feidhme (AE) 2021/1781. Léiríonn an measúnú nach bhfuil aon fheabhas mór tagtha ar chúrsaí, óir tá dúshláin fós ag baint leis an gcomhar maidir leis an tsainaithint agus an bhfilleadh, níor chloíodh leis an tréimhse ama a leagadh síos sa socrú AE-an Ghaimbia um athligean isteach, agus bhí moratóir ar fhillteacha ar eitiltí cairtfhostaithe, moratóir a thug an Ghaimbia isteach go haontaobhach, fós i bhfeidhm go dtí mí an Mhárta 2022. D’ainneoin roinnt forbairtí teoranta, go háirithe eisiúint trí chead tuirlingthe le haghaidh oibríochtaí um fhilleadh a rinneadh tar éis don mhoratóir arna tabhairt isteach ag an nGaimbia a bheith curtha ar fionraí, tá an comhar maidir leis an athligean isteach fós neamh-iomchuí agus tá gá fós le feabhsuithe suntasacha agus inbhuanaithe.
CINNEADH (AE) 2022/2490 ÓN gCOMHAIRLE

an 8 Nollaig 2022

lena n-údaraítear don Choimisiún Eorpach agus d’Ardionadaí an Aontais do Ghnóthaí Eachtracha agus don Bheartas Slándála tús a chur leis an gcaibidlíocht maidir le Comhaontú Cuimsitheach idir an tAontas Eorpach agus a Bhallstáit, de pháirt, agus Poblacht na Táidsíceastáine, den pháirt eile

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91, Airteagal 100(2), Airteagal 207 agus Airteagal 209, i gcomhar le hAirteagal 218(3) agus (4) de,

Ag féachaint don mholadh comhpháirteach ón gCoimisiún Eorpach agus ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) Ba cheart tús a chur leis an gcaibidlíocht d’fhonn Comhaontú Cuimsitheach a thabhairt i gcrích idir an tAontas Eorpach agus a Bhallstáit, de pháirt, agus Poblacht na Táidsíceastáine, den pháirt eile (“an Comhaontú”).

(2) Tá an Comhaontú le cur in ionad an Chomhaontaithe Comhpháirtíochta agus Comhair lena mbunaítear comhpháirtíocht idir na Comhphobail Eorpacha agus a mBallstáit, de pháirt, agus Poblacht na Táidsíceastáine, den pháirt eile (1),

TAR ÉIS AN CINNEADH SEO A GHLACADH:

Airteagal 1 1. Leis seo, údaraítear don Choimisiún agus d’Ardionadaí an Aontais do Ghnóthaí Eachtracha agus don Bheartas Slándála (“an tArdionadaí”) tús a chur leis an gcaibidlíocht maidir le Comhaontú Cuimsitheach idir an tAontas agus a Bhallstáit, de pháirt, agus Poblacht na Táidsíceastáine, den pháirt eile (“an Comhaontú”). 2. Seolfar an chaibidlíocht ar bhonn na dtreoracha caibidlíochta ón gComhairle a leagtar amach san aguisín a ghabhann leis an gCinneadh seo.

Airteagal 2 Is é an Coimisiún a bheidh ina cheannaire ar fhoireann chaibidlíochta an Aontais.

Airteagal 3 Seolfar an chaibidlíocht i gcomhairle le Meitheal na Comhairle um Oirthear na hEorpa agus Lár na hÁise. Seolfar an chaibidlíocht maidir leis na codanna den Chomhaontú a bhaineann le trádáil i gcomhairle leis an gCoiste um an mBeartas Trádála.

Airteagal 4 Dírítear an Cinneadh seo chuig an gCoimisiún agus chuig an Ardionadaí.

Arna dhéanamh sa Bhruiséil, an 8 Nollaig 2022. Thar ceann na Comhairle An tUachtarán V. RAKUŠAN

(1) IO L 350, 29.12.2009, lch. 3.
(10)

Is réimse coireachta an-tromchúiseach é sárú bhearta sriantacha an Aontais, agus tá sé chomh tromchúiseach céanna leis na réimsí coireachta atá liostaithe in Airteagal 83(1) CFAE, ós rud é go bhféadfaidh sé buanú a dhéanamh ar bhagairtí ar shíocháin agus ar shlándáil idirnáisiúnta, an bonn a bhaint de chomhdhlúthú agus de thacaíocht don daonlathas, don smacht reachta agus do chearta an duine agus a bheith ina chúis le damáiste suntasach eacnamaíoch, sóisialta, sochaíoch agus comhshaoil. Mar gheall ar na sáruithe sin, tá daoine aonair agus eintitis a bhfuil a sócmhainní calctha nó a bhfuil a ngníomhaíochtaí srianta fós in ann rochtain a fháil ar a gcuid sócmhainní agus ar a gcórais tacaíochta a bhfuiltear ag díriú orthu le bearta sriantacha an Aontais nó tá rochtain acu go fóill ar chistí Stáit a mí-leithghabháladh iad. Ar an gcaoi chéanna, leis an airgead a ghintear le saothrú earraí agus acmhainní nádúrtha a thrádáiltear de shárú ar bhearta sriantacha an Aontais, féadfar a cheadú do na réimis a bhfuil na bearta sriantacha sin dírithe orthu airm agus armáin a cheannach lena ndéanann siad a gcoireanna. Thairis sin, d’fhéadfadh sárú ar bhearta sriantacha an Aontais maidir le trádáil rannchuidiú le saothrú neamhdhleathach acmhainní nádúrtha sa dlínse a bhfuil na bearta sriantacha sin dírithe orthu.
(4)

I dtaca le feidhmiú inmheánach BCE, cuirtear cúraimí ar réimsí éagsúla gnó BCE (lena n-áirítear an Ard-Stiúrthóireacht um Acmhainní Daonna (DG/HR), an Oifig um Chomhlíonadh agus Rialachas (CGO), an Stiúrthóireacht um Iniúchóireacht Inmheánach (D/IA) agus Ard-Stiúrthóireacht na Seirbhísí Dlí (DG/L)) laistigh den chreat dlíthiúil lena rialaítear fostaíocht in BCE lena mbaineann próiseáil sonraí pearsanta. D’fhéadfaí a áireamh i gcúraimí den sórt sin, mar shampla, gníomhaíochtaí arna nglacadh i ndáil le sáruithe féideartha ar dhualgais ghairmiúla (lena n-áirítear imscrúduithe ar iompar míchuí de bhun chreat an BCE maidir leis an dínit san ionad oibre agus an obair leantach ar thuairisciú aon ghníomhaíochta mídhleathaí nó aon sáraithe ar dhualgais ghairmiúla a cuirtear isteach trí aon chainéal, lena n-áirítear inter alia, trí uirlis sceithireachta an BCE); tascanna a bhaineann le nósanna imeachta roghnúcháin; cúraimí arna ngabháil de láimh ag DG/HR i gcomhlíonadh a feidhmeanna a bhaineann le bainistíocht feidhmíochta, ardú céime, ceapadh pearsanra BCE go díreach, forbairt ghairmiúil lena n-áirítear calabrú tallainne laistigh de réimsí gnó agus tharstu, méaduithe tuarastail agus bónais agus cinntí maidir le soghluaisteacht agus saoire; scrúdú a dhéanamh ar achomhairc inmheánacha arna dtionscnamh ag pearsanra BCE (lena n-áirítear trí athbhreithniú riaracháin, nósanna imeachta casaoide, nósanna imeachta achomhairc speisialta nó coistí leighis) agus an obair leantach ina leith; cúraimí comhairleacha CGO faoi Chreat Eitice BCE (a leagtar amach i gCuid 0 de Rialacha Foirne BCE) agus, chun críocha comhlíonta, cúraimí CGO a bhaineann le faireachán ar ghníomhaíochtaí airgeadais príobháideacha (lena n-áirítear comhar le haon soláthraí seirbhíse seachtrach arna cheapadh de bhun Airteagal 0.4.3.3 de Rialacha Foirne BCE); agus iniúchtaí arna ndéanamh ag an D/IA agus na cúraimí a dhéantar i gcomhthéacs Chiorclán Riaracháin Uimh. 1/2006 maidir le fiosrúcháin inmheánacha riaracháin le linn gníomhaíochtaí imscrúdaithe agus fiosrúcháin riaracháin (3) a sheoladh i gcásanna a bhféadfadh gné araíonachta a bheith acu a bhaineann le pearsanra BCE (lena n-áirítear cúraimí na ndaoine a sheolann an fiosrúchán nó comhaltaí an phainéil fiosrúcháin i gcás ina gceanglaítear orthu fianaise a bhailiú agus na fíricí ábhartha a shuíomh).
CINNEADH (AE) 2022/2274 ÓN gCOMHAIRLE

an 18 Samhain 2022

lena n-údaraítear tús a chur leis an gcaibidlíocht i ndáil le comhaontú stádais idir an tAontas Eorpach agus Poblacht na Seirbia maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na Seirbia

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 77(2), pointí (b) agus (d), Airteagal 79(2), pointe (c), agus Airteagal 218(3) agus (4) de,

Ag féachaint don mholadh ón gCoimisiún Eorpach,

De bharr an mhéid seo a leanas:

(1) In imthosca ina bhfuil gá le foirne bainistithe teorainneacha ó bhuanchór an Gharda Teorann agus Cósta Eorpaigh a imscaradh i dtríú tír ina bhfeidhmeoidh na baill de na foirne cumhachtaí feidhmiúcháin, foráiltear le hAirteagal 73(3) de Rialachán (AE) 2019/1896 ó Pharlaimint na hEorpa agus ón gComhairle (1) go dtabharfaidh an tAontas comhaontú stádais i gcrích leis an tríú tír lena mbaineann ar bhonn Airteagal 218 den Chonradh ar Fheidhmiú an Aontais Eorpaigh (CFAE).

(2) Ba cheart tús a chur leis an gcaibidlíocht d’fhonn comhaontú stádais a thabhairt i gcrích le Poblacht na Seirbia maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na Seirbia.

(3) Is é atá sa Chinneadh seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle (2). Dá bhrí sin, níl Éire rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm.

(4) I gcomhréir le hAirteagail 1 agus 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus le CFAE, níl an Danmhairg rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm,

TAR ÉIS AN CINNEADH SEO A GHLACADH:

Airteagal 1 Leis seo, údaraítear don Choimisiún tús a chur leis an gcaibidlíocht, thar ceann an Aontais, maidir le comhaontú stádais a thabhairt i gcrích idir an tAontas Eorpach agus Poblacht na Seirbia maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na Seirbia.

Airteagal 2 Déanfar an chaibidlíocht ar bhonn na dtreoracha caibidlíochta ón gComhairle a leagtar amach san aguisín a ghabhann leis an gCinneadh seo, agus i gcomhairle le Meitheal iomchuí na Comhairle.

Airteagal 3 Dírítear an Cinneadh seo chuig an gCoimisiún.

Arna dhéanamh sa Bhruiséil, an 18 Samhain 2022. Thar ceann na Comhairle An tUachtarán M. BEK

(1) Rialachán (AE) 2019/1896 ó Pharlaimint na hEorpa agus ón gComhairle an 13 Samhain 2019 maidir leis an nGarda Teorann agus Cósta Eorpach agus lena n-aisghairtear Rialacháin (AE) Uimh. 1052/2013 agus (AE) 2016/1624 (IO L 295, 14.11.2019, lch. 1).

(2) Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de acquis Schengen (IO L 64, 7.3.2002, lch. 20).
(3)

Faoi Airteagal 8(4) den Chomhaontú, féadfaidh ceachtar den dá pháirtí an Comhaontú a chuir ar fionraí ina iomláine nó go páirteach, go háirithe ar chúiseanna a bhaineann leis an mbeartas poiblí agus chun an tslándáil náisiúnta a chosaint. Tabharfar fógra don pháirtí eile faoin gcinneadh fionraíochta 2 mhí ar a dhéanaí roimh an dáta a mbeidh sé beartaithe go dtiocfaidh an cinneadh fionraíochta i bhfeidhm. Más rud é nach ann a thuilleadh do na cúiseanna leis an gcur ar fionraí sin, is é an páirtí a chuir an Comhaontú ar fionraí a chuirfidh an páirtí eile ar an eolas láithreach agus a chuirfidh deireadh leis an gcur ar fionraí.
(2)

Is é is cuspóir don tionscnamh, mar a chuir an lucht eagair in iúl é, “an rogha mhalartach veigeánach a chur ar fáil go sainráite i gcónaí sna spásanna príobháideacha agus poiblí ina ndíoltar bia agus deochanna san Eoraip. Is ar mhaithe leo siúd ar veigeánaigh iad agus ar mhaithe leo siúd a urramaíonn an ceart chun rogha malartaí veigeánaí atá an Tionscnamh Eorpach ó na saoránaigh maidir le BÉILÍ VEIGÉANACHA, sin agus ar mhaithe le gníomhú i gcoinne an athraithe aeráide trí bhia plandabhunaithe a chur ar fáil ar bhealach níos éasca do thomhaltóirí an Aontais sa saol laethúil. Ní cuid den aiste bia veigeánach neamhchruálach dúshaothrú agus marú ainmhithe, agus ar an gcaoi sin freagraíonn an aiste bia chéanna don fheasacht chomhchoiteann atá ag teacht chun cinn maidir le cearta ainmhithe. Thairis sin, athraíonn an aiste bia veigeánach an rogha atá ann maidir le gníomhaíochtaí, struchtúir agus lóistíocht táirgthe agus fostaíochta lena ngabhann níos lú truaillithe. Leis an Tionscnamh Eorpach ó na saoránaigh maidir le BÉILÍ VEIGEÁNACHA táthar ag iarraidh go ndéanfaí cuid de dhíol bia agus deochanna leis an bpobal san Eoraip, go ndéanfaí cuid de sin an rogha mhalartach veigeánach de réir dlí, agus táthar ag súil gurb é an toradh a bheidh ar rannpháirtíocht saoránach Eorpach go bhformheasfar dlí de chuid an Aontais a rachaidh go mór chun tairbhe don phláinéad, i.e. ó thaobh maolú ar an ngéarchéim aeráide, ar dhíothú speiceas fiáin, ar an dífhoraoisiú, ar dhramhbhia agus ar an míchothú, sin agus ó thaobh talamh a úsáid ar bhealach níos fearr agus cosaint don bheatha mhuirí.”
(1)

An 17 Deireadh Fómhair 2022, ghlac an Chomhairle Cinneadh (CBES) 2022/1968 maidir le Misean Cúnaimh Mhíleata de chuid an Aontais Eorpaigh mar thaca leis an Úcráin (EUMAM Ukraine).
(15)

I bhfianaise riachtanais uathúla EUMAM Ukraine agus na gcoinníollacha sonracha chun é a bhunú, mar thoradh ar mhéid na hoiliúna atá le cur ar fáil agus ar an luas atá riachtanach chun í a thabhairt don Úcráin, is gá a chinneadh go bhféachfar ar chostais incriminteacha áirithe, sa bhreis ar na costais sin a cháilíonn mar chostais choiteanna i gcomhréir le Cinneadh (CBES) 2021/509, mar chostais choiteanna le haghaidh EUMAM Ukraine. I gcás EUMAM Ukraine, de bharr na n-imthosca urghnácha, beidh an tAontas in ann na hacmhainní is gá a shlógadh chun tacaíocht a chur ar fáil don Úcráin ar an scála is gá trí chistiú a chur ar fáil, mar bheart eisceachtúil, do na míreanna coiteanna atá riachtanach chun tacú le hoiliúnaithe agus gníomhaíochtaí oiliúna UAF.
(6)

Ní mór d’údaráis inniúla réamhfhógra réasúnta a thabhairt maidir le haon seachfhoinsiú, tarmligean nó ligean ar fochonradh pleanáilte dá dtagraítear i mír 5 agus ní mór dóibh sonraí a sholáthar faoi na ceanglais a bheartaítear a chur i bhfeidhm maidir le seachfhoinsiú, tarmligean nó ligean ar fochonradh den sórt sin. Ní mór don Choiste inniúil CEBC freagra a thabhairt ar aon iarraidh ar thoiliú faoi mhír 5 laistigh de dhá mhí tar éis dó a bheith curtha ar an eolas faoin seachfhoinsiú, tarmligean nó ligean ar fochonradh atá beartaithe. Ní mór na cúiseanna leis an diúltú sin a bheith in éineacht le haon diúltú toiliú a thabhairt. Mura bhfaigheann an t-údarás inniúil aon fhreagra laistigh de spriocdháta dhá mhí, féadfaidh sé a iarratas a chur in iúl don Choiste inniúil CEBC. Beidh mí amháin eile ag bainc cheannais an Eurochórais, nó bainc cheannais CEBC, de réir mar a bheidh, chun freagra a thabhairt ar an dara fógra. Mura mbeidh aon fhreagra ann laistigh den tréimhse ama sin, measfar go bhfuair an t-údarás inniúil toiliú le dul ar aghaidh leis an seachfhoinsiú, an tarmligean nó an ligean ar fochonradh.
CINNEADH (AE) 2022/1928 ÓN gCOIMISIÚN

an 11 Deireadh Fómhair 2022

lena ndeimhnítear rannpháirtíocht na hÉireann i Rialachán (AE) 2022/585 ó Pharlaimint na hEorpa agus ón gComhairle lena leasaítear Rialacháin (AE) Uimh. 514/2014 lena leagtar síos na forálacha ginearálta maidir leis an gCiste um Thearmann, Imirce agus Lánpháirtíocht agus maidir leis an ionstraim le haghaidh tacaíocht airgeadais do chomhar póilíneachta, don choireacht a chosc agus a chomhrac, agus do bhainistíocht géarchéime, (AE) Uimh. 516/2014 lena mbunaítear an Ciste um Thearmann, Imirce agus Lánpháirtíocht agus (AE) 2021/1147 lena mbunaítear an Ciste um Thearmann, Imirce agus Lánpháirtíocht

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, Prótacal atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus go háirithe Airteagal 4 de,

Ag féachaint don fhógra a thug Éire gur mian léi glacadh le Rialachán (AE) 2022/585 ó Pharlaimint na hEorpa agus ón gComhairle an 6 Aibreán 2022 lena leasaítear Rialacháin (AE) Uimh. 514/2014 lena leagtar síos na forálacha ginearálta maidir leis an gCiste um Thearmann, Imirce agus Lánpháirtíocht agus maidir leis an ionstraim le haghaidh tacaíocht airgeadais do chomhar póilíneachta, don choireacht a chosc agus a chomhrac, agus do bhainistíocht géarchéime, (AE) Uimh. 516/2014 lena mbunaítear an Ciste um Thearmann, Imirce agus Lánpháirtíocht agus (AE) 2021/1147 lena mbunaítear an Ciste um Thearmann, Imirce agus Lánpháirtíocht (1), agus gur mian léi a bheith faoi cheangal ag an Rialachán sin,

De bharr an mhéid seo a leanas:

(1) I litir dar dáta an 14 Iúil 2022, thug Éire fógra foirmiúil, i gcomhréir le hAirteagal 4 de Phrótacal Uimh. 21, gur mian léi glacadh le Rialachán (AE) 2022/585 agus a bheith faoi cheangal aige.

(2) Ní bhaineann aon choinníoll le rannpháirtíocht na hÉireann i Rialachán (AE) 2022/585.

(3) Chun a áirithiú go gcuirfear Rialachán (AE) 2022/585 i bhfeidhm a luaithe is féidir agus chun a áirithiú gur féidir le hÉirinn leas iomlán a bhaint as an tsolúbthacht dá bhforáiltear ann, is iomchuí a fhoráil go bhfuil feidhm ag rogha na hÉireann a bheith páirteach sa Rialachán ón dáta a tugadh fógra foirmiúil gur mian léi glacadh le Rialachán (AE) 2022/585 agus a bheith faoi cheangal aige.

(4) Dá bhrí sin ba cheart don Choimisiún, i gcomhréir leis an nós imeachta dá bhforáiltear in Airteagal 331(1) den Chonradh, rannpháirtíocht na hÉireann i Rialachán (AE) 2022/585 a dheimhniú,

TAR ÉIS AN CINNEADH SEO A GHLACADH:

Airteagal 1 1. Tá rannpháirtíocht na hÉireann i Rialachán (AE) 2022/585 deimhnithe. 2. Tá feidhm ag Rialachán (AE) 2022/585 maidir le hÉirinn ón 14 Iúil 2022.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, an 11 Deireadh Fómhair 2022. Thar ceann an Choimisiúin An tUachtarán Ursula VON DER LEYEN

(1) IO L 112, 11.4.2022, lch. 1.
CINNEADH ÓN GCOMHAIRLE

an 20 Meán Fómhair 2022

lena nglactar an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2022

(2022/C 364/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2022 go cinntitheach an 24 Samhain 2021 (2);

— thíolaic an Coimisiún togra, an 1 Iúil 2022, ina raibh dréachtbhuiséad leasaitheach Uimh. 4 a ghabhann leis an mbuiséad ginearálta don bhliain airgeadais 2022,

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2022 a ghlacadh an 20 Meán Fómhair 2022. Is féidir breathnú ar an téacs iomlán nó é a íoslódáil ó shuíomh gréasáin na Comhairle: https://www.consilium.europa.eu/.

Arna dhéanamh sa Bhruiséil, an 20 Meán Fómhair 2022. Thar ceann na Comhairle An tUachtarán M. BEK

(1) IO L 193, 30.7.2018, lch. 1.

(2) IO L 45, 24.2.2022, lch. 1.